Felipe Augusto de Almeida Monteiro

Felipe Augusto de Almeida Monteiro (tuntud lihtsalt kui Felipe; sündinud 16. mail 1989 Mogi das Cruzesis) on Brasiilia jalgpallur, kes mängib keskkaitsjana Inglismaa kõrgliigaklubis Nottingham Forest.

Ta alustas klubikarjääri kodulinna klubis União Mogi. 2011. aastal mängis ta Brasiilia esiliiga klubis Bragatino.

2012. aastal liitus ta Brasiilia kõrgliigaklubiga Corinthians. 26. juulil 2015 lõi ta mängus Coritiba vastu oma esimese värava Brasiilia kõrgliigas. Samal hooajal tuli ta klubiga Brasiilia meistriks.

2016. aastal siirdus ta Portugali kõrgliigaklubisse Porto. 23. augustil 2016 lõi ta UEFA Meistrite Liiga playoff-mängus Roma vastu värava. Viis päeva hiljem lõi ta Lissaboni Sportingu vastu oma esimese värava Portugali liigas. Hooajal 2017–18 tuli Felipe Portoga Portugali meistriks.

2019. aasta mais suundus ta 20 miljoni euro eest Hispaania kõrgliigaklubisse Madridi Atlético. Hooajal 2020–21 tuli ta klubiga Hispaania meistriks. 2023. aasta jaanuaris suundus ta 18 kuuks laenule Nottingham Foresti.

Brasiilia jalgpallikoondises tegi Felipe debüüdi 11. septembril 2018 sõprusmängus El Salvadori vastu. Ta kuulus algselt Brasiilia koondisse 2021. aasta Copa Américal, kuid vigastuse tõttu asendati ta Léo Ortiziga.

Saavutused 
Corinthians
Campeonato Brasileiro Série A: 2015
Campeonato Paulista: 2013
Copa Libertadores: 2012
Recopa Sudamericana: 2013
Klubide maailmameistrivõistlused: 2012
Porto
Primeira Liga: 2017–18
Supertaça Cândido de Oliveira: 2018
Madridi Atletico
La Liga: 2020–21

Viited 

Brasiilia jalgpallurid
Sport Club Corinthians Paulista mängijad
FC Porto mängijad
Madridi Atlético mängijad
Nottingham Forest FC jalgpallurid
Primeira Liga mängijad
La Liga mängijad
Premier League'i mängijad
Sündinud 1989